पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमित मरीजों के इलाज के लिए शनिवार को प्रशासन द्वारा अटेर कस्बे के आईटीआई भवन में 25 पलंग का आइसोलेशन सेंटर बनाया। साथ ही मरीजों के इलाज की सभी व्यवस्थाएं भी की गई हैं। आइसोलेशन सेंटर के बारे में जानकारी देते हुए नायब तहसीलदार अनीश धाकड़ ने बताया कि कस्बे सहित क्षेत्र में कोरोना मरीजों की बढ़ती संख्या को देखते हुए यह सेंटर बनाया गया है। यहां पर इलाज के लिए आने वाले मरीजों को भर्ती किया जाएगा।
साथ ही यहां पर मरीजों के इलाज के साथ उनकी सभी प्रकार की जांच भी हो सकेंगी। सेंटर पर मरीजों की देखरेख के लिए स्वास्थ्य विभाग टीम के अलावा प्रशासन द्वारा शिक्षा विभाग के15 कर्मचारियों की ड्यूटी लगाई है, जो 24 घंटे में तीन पारियों में 5 - 5 की संख्या में अपनी ड्यूटी करेंगे। इसके अलावा राजस्व एवं पुलिस विभाग के जवानों की भी ड्यूटी लगाई गई। केंद्र में आईसोलेट होने वालों को खाना-पीना, नाश्ता, दवा आदि सहित समस्त सुविधाएं प्रशासन की ओर से मुहैया कराई जाएगी ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn